CELEX: 31984R1112
Language: el
Date: 1984-04-18 00:00:00
Title: Κανονισμός (ΕΟΚ) αριθ. 1112/84 του Συμβουλίου της 18ης Απριλίου 1984 περί τροποποιήσεως του κανονισμού (ΕΟΚ) αριθ. 1508/76 περί των εισαγωγών ελαιολάδου καταγωγής Τυνησίας (1983/84)

Avis juridique important

|

31984R1112

Κανονισμός (ΕΟΚ) αριθ. 1112/84 του Συμβουλίου της 18ης Απριλίου 1984 περί τροποποιήσεως του κανονισμού (ΕΟΚ) αριθ. 1508/76 περί των εισαγωγών ελαιολάδου καταγωγής Τυνησίας (1983/84)  

Επίσημη Εφημερίδα αριθ. L 108 της 25/04/1984 σ. 0004 - 0004

***** ΚΑΝΟΝΙΣΜΟΣ (ΕΟΚ) αριθ. 1112/84 ΤΟΥ ΣΥΜΒΟΥΛΙΟΥ  της 18ης Απριλίου 1984  περί τροποποιήσεως του κανονισμού (ΕΟΚ) αριθ. 1508/76 περί των εισαγωγών ελαιολάδου καταγωγής Τυνησίας (1983/84)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 43 και 113,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι το άρθρο 1 του κανονισμού (ΕΟΚ) αριθ. 1508/76 (3), όπως τροποποιήθηκε τελευταία από τον κανονισμό (ΕΟΚ) αριθ. 1040/84 (4), καθορίζει τους όρους υπό τους οποίους το μη επεξεργασμένο ελαιόλαδο της διακρίσεως 15.07 Α ΙΙ του Κοινού Δασμολογίου, καταγωγής Τυνησίας, απολαύει των ευεργετημάτων που προβλέπονται από τη συμφωνία συνεργασίας μεταξύ της ΕΟΚ και της Τυνησιακής Δημοκρατίας (5), καθώς και το ύψος των ευεργετημάτων αυτών για την περίοδο από 1ης Νοεμβρίου 1983 μέχρι 31 Οκτωβρίου 1984·  ότι η Ευρωπαϊκή Οικονομική Κοινότητα και η Τυνησία συμφώνησαν με ανταλλαγή επιστολών να αυξήσουν εξαιρετικώς, από τις 16 Δεκεμβρίου 1983 μέχρι τις 31 Οκτωβρίου 1984, το επίπεδο του ευεργετήματος που προβλέπεται στο άρθρο 1 παράγραφος 1 στοιχείο β) του κανονισμού (ΕΟΚ) αριθ. 1508/76 κατά 10 ECU ανά 100 χιλιόγραμμα μη επεξεργασμένου ελαιολάδου που εισάγεται στην Κοινότητα υπό τους αιτούμενους όρους·  ότι πρέπει να τροποποιηθεί, κατά συνέπεια, ο κανονισμός (ΕΟΚ) αριθ. 1508/76,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 παράγραφος 1 του κανονισμού (ΕΟΚ) αριθ. 1508/76, το στοιχείο β) αντικαθίσταται από το ακόλουθο κείμενο:  «β) ποσού ίσου με εκείνο του ειδικού φόρου κατά την εξαγωγή που εισπράττεται από την Τυνησία, για το έλαιο αυτό, εντός του ορίου των 12,09 ECU ανά 100 χιλιόγραμμα, του ποσού αυτού προσαυξανομένου:  - από 1ης Νοεμβρίου 1983 έως 31 Οκτωβρίου 1984, κατά 12,09 ECU ανά 100 χιλιόγραμμα,  - από 16 Δεκεμβρίου 1983 έως 31 Οκτωβρίου 1984, κατά 10 επιπλέον ECU ανά 100 χιλιόγραμμα.»  Άρθρο 2  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Απριλίου 1984.  Για το Συμβούλιο  Ο Πρόεδρος  M. ROCARD  (1) ΕΕ αριθ. C 65 της 6. 3. 1984, σ. 7.  (2) Γνώμη που διατυπώθηκε στις 30 Μαρτίου 1984 (δεν έχει ακόμα δημοσιευτεί στην Επίσημη Εφημερίδα).  (3) ΕΕ αριθ. L 169 της 28. 6. 1976, σ. 9.  (4) ΕΕ αριθ. L 102 της 14. 4. 1984, σ. 7.  (5) ΕΕ αριθ. L 265 της 27. 9. 1978, σ. 1.